text: मैच के बाद निराश इंग्लिश स्ट्राइकर ने कहा कि यह बहुत मुश्किल है, हम बहुत दुखी हैं। हमने बहुत मेहनत की थी, प्रशंसकों ने बहुत समर्थन किया, यह मुश्किल मैच था और 50-50 मौका दोनों टीमों के पास था। हम वापिस जाकर देखेंगे कि किस दिशा में हम बेहतर कर सकते थे। केन ने कहा कि हम जितनी मेहनत कर सकते थे हमने की, यह बहुत दर्दनाक है, आपको ऐसी हार का दर्द तब अधिक होता है जब आप काफी आगे तक पहुंच गये हों, हमारा टूर्नामेंट में सफर बहुत अच्छा रहा और हमने जितना सोचा था उससे आगे तक आए।